當勞侵

當勞莊侵，美國政治家，第45任美國總統。喺踏入政壇前，當勞侵係企業家、主持人同作家，亦係侵集團董事長同總裁，同創立，曾經擔任NBC真人騷主持人。喺佢在任美國總統期間，內政上重新復興美國製造業，為美國人提供大量就業同投資機會，實現美國有史以嚟最繁榮嘅經濟，外交上更徹底扭轉美國幾十年嚟對中國共產黨嘅「接觸政策」，積極打擊中共對美國嘅滲透，對日後美中關係乃至世界局勢產生極為深遠嘅影響。

細個同埋背景 

當勞侵響紐約市皇后區牙買加醫院醫療中心出世，係屋企二仔，有兩個家姐、一個大佬同埋一個細佬，老豆係德國人後代，而阿媽就係蘇格蘭人後代，祖先係蘇格蘭國王占士四世，所以當勞侵都算得上係混血。佢13歲嗰時，佢老豆決定送佢去。而佢響學校嘅表現好好，曾經係學校嘅棒球隊隊長，出名棒球手Ted Dobias重當眾讚當勞侵好有天份。響佢四年班嘅時候，佢升到軍校生上尉。

但係後嚟佢決定唔從軍，轉讀經濟金融科，畢業之後就到佢老豆間公司打工。2008年2月27號同恆大集團搞過戰略合作。

從政 
當勞侵喺2015年6月16號宣佈競選2016年美國總統選舉嘅共和黨初選，六月開始，佢喺民意調查之前領先佢嘅對手。初選期間，當勞侵一路大幅領先，隨住2016年5月頭最後兩位對手宣佈認輸，最後令佢成為共和黨正式參選人，同民主黨嘅希拉莉對決，最後響同年11月打敗希拉莉，當選總統。佢既係歷嚟最大年紀嘅美國總統，亦係頭一位之前無做過任何政府或者軍隊官職嘅美國總統。

2019年7月中，因為佢嘅推文含有被懷疑係嘅種族歧視成份，喺幾日後眾議院就讉責佢。

2020年，美國武肺大爆發，佢多次唔肯戴口罩而惹起爭議。終於喺7月，佢戴口罩示人，但去到10月佢仍然染病，其後好快好返。

喺2020年末嘅總統選舉，佢以7千幾萬普選票，高票不敵對手祖拜登。佢指控選舉出現舞弊，但選舉部門同法院唔受理，佢最終同意有序交出權力。臨卸任前，因為佢嘅支持者行咗入去國會，佢成為第一個畀眾議院彈劾兩次嘅總統，但都俾參議院宣告無罪。

總結喺佢四年任期間，佢推行咗唔少出格嘅政策，並引起巨大爭議，例如：
將駐以色列大使館搬到耶路撒冷
多個阿拉伯國家同以色列和解，以及卡塔爾同沙特阿拉伯和解；繼而從中東撤軍
發動中美貿易戰，因為中共唔遵守加入世貿嘅承諾
退出巴黎氣候協定，因為中共唔遵守協定
退出伊朗核協議，因為伊朗唔遵守協議
退出世衛，因為世衛同中共夾埋隱瞞武漢肺炎疫情，搞到全球瘟疫大爆發
同北韓嘅金正恩會晤
簽署第13769號行政命令，喺嗰項行政命令90日內禁止來自利比亞、伊朗、伊拉克、索馬里、蘇丹、敘利亞、也門等穆斯林世界7國嘅公民入境美國
簽署第13936號行政命令，制裁一班侵犯人權同破壞香港自治嘅中共同香港官員
為阻擋中美洲非法移民而喺墨西哥邊境起圍牆

屋企成員
祖先：
 爺爺  費德里克侵
 老豆  
 阿媽  
 叔叔  
 家姐  

老婆：
伊凡娜侵

美蘭妮亞侵

仔女：

伊凡卡侵

巴倫侵，阿媽係美蘭妮亞侵。

譯名
香港民間有用粵音直譯當勞侵、當奴侵或者當撈侵，目前淨係有《癲狗日報》採用喺新聞報道；而香港無綫電視舊陣時、CUP媒體、端傳媒有用過杜林普，亦有媒體惡搞佢個名成「侵侵」；中國大陸就多數用特朗普，獲多數港澳傳媒跟用；臺灣同美國當地唐人就多數用川普。喺美國總統選舉嘅選票入面，佢全名嘅中文譯名係唐諾德 J. 川普。

攷

有原創譯名嘅文

美國總統